Diari Oficial de la Generalitat Valenciana


Sumari del DOGV 6382, del 22-10-2010 (2010/11567)

Notificació del laude emés per la Junta Arbitral de Transports de Castelló. Expedient número 38/0700-UU.
--------------------------------------------------------------------------------------------------------

### Dades del document

Número de DOGV
:   6382

Data del DOGV
:   22-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11367


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de Castelló. Expedient número 38/6749-ZM. [2010/11788]  
Ramón Escrig Moreno, president de la Junta Arbitral de Transports de Castelló, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Haus & Holz, SL, que s'ha dictat laude en l'expedient de referència i, ja que no ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: José Ramón López de la Fuente i Fernando Monzó Mollá, el qual excusa la seua incompareixença; secretària vocal: Rosa Salvador Salvador. Parts. Reclamant: Transportes Agut y Compañia, SL, representada per Francisca Senmartí Ferrando. Reclamat: Haus & Hols, SL, que no compareix a l'acte de vista.  
Castelló, 27 d'abril de 2010, a les 11.40 hores, es constituïx la Junta Arbitral de Transports pels membres expressats al marge i amb l'assistència de la part reclamant per a resoldre l'expedient 38/8684-YB, i es procedix a la realització de la vista oral respecte de la reclamació següent: impagament de ports. La part reclamada no compareix a la vista.  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A continuació es concedix la paraula a la reclamant que s'aferma i es ratifica en la seua demanda i es remet a les proves i als documents aportats i que deixa basada en els següents:  
Antecedents de fet  
1. Com a conseqüència de les relacions comercials existents entre les parts, la reclamant va realitzar, per compte de la reclamada, un viatge internacional des d'Ottón (Bèlgica) fins a Silla (València), del 19.03.2008 al 24.03.2008.  
L'esmentat transport queda acreditat en la documentació adjunta a la demanda i que va donar lloc a la factura núm.: 22-H, de 24 de març de 2008, per un import de 1.653 euros.  
Acaba sol·licitant que, esgotats tots els procediments de cobrament i després del reconeixement previ del seu dret, es condemne la reclamada al pagament dels ports realitzats i l'import del qual és de 1.653 euros.  
S'apliquen els següents:  
Fonaments jurídics  
1. La competència territorial de la Junta està determinada en els articles 6 i 7.2 del Reglament de la LOTT (Reial Decret 1211/90).  
2. La submissió està determinada per l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat. I no consta que s'haja manifestat esta exclusió en el moment anterior a la prestació del servici.  
3. Donada l'absència de la vocal representant d'Empreses Carregadores, que va excusar-hi l'assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment establix que "la inassistència de qualsevol dels membres de la Junta, llevat del president, no impedirà que es dicte el laude".  
4. Comprovats els aspectes manifestats per la reclamant per mitjà de la prova documental acompanyada a la demanda i al comprovant la Junta Arbitral la veracitat d'estos i el seu ajust a allò que s'ha demandat, han d'estimar-se tal com es reclamen.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Agut y Companyia, SL, representada per Francisca Senmartí Ferrando contra Haus & Holz, SL, ja que dels fets relatats, dels documents probatoris i de les declaracions efectuades s'establix que, realitzats els transports d'acord amb allò que s'ha contractat, se li ha d'abonar l'import resultant.   
Per tot això Haus & Holz, SL, haurà d'abonar a Transportes Agut y Compañía, SL, la quantitat de mil sis-cents cinquanta-tres euros (1.653 €).  
Contra este laude pot exercitar-se l'acció d'anul·lació davant de l'Audiència Provincial de Castelló en el termini de dos mesos següents a la notificació, d'acord amb el que estableixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents a la notificació del laude es podrà sol·licitar a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Una vegada transcorreguts vint dies des de la notificació d'este laude a les parts, se'n podrà instar l'execució forçosa davant del Jutjat Mercantil de Castelló, de conformitat amb els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
Castelló de la Plana, 1 d'octubre de 2010.- El president de la Junta Arbitral de Transports de Castelló: Ramón Escrig Moreno.